pythainlp/thai-wiki-dataset-v4 huggingface dataset:
เซลล์กลืนกิน

เซลล์กลืนกิน  เป็นเซลล์ประเภทหนึ่งที่ทำหน้าที่ปกป้องร่างกายด้วยการกลืนกินสิ่งแปลกปลอมที่เป็นอันตราย รวมถึงแบคทีเรีย และเซลล์ในร่างกายที่ตายหรือหมดหน้าที่แล้ว
ภาษาบาเฮา

ภาษาบาเฮา (Bahau language) มีผู้พูด 19,000 คน ใน พ.ศ. 2550 ในจังหวัดกาลีมันตันตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาบอร์เนียวเหนือ สาขาย่อยซาราวักเหนือ
ภาษาบูกัต

ภาษาบูกัต (Bukat language) มีผู้พูด 400 คน ในจังหวัดกาลีมันตันตะวันตก ทางตะวันออกเฉียงเหนือใกล้กับชายแดนรัฐซาราวัก จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาบอร์เนียวเหนือ สาขาย่อย ซาราวักเหนือ
มาเตออ กอวาชิช

มาเตออ กอวาชิช (เกิด 6 พฤษภาคม ค.ศ. 1994) เป็นนักฟุตบอลชาวโครเอเชีย ปัจจุบันเล่นในตำแหน่งกองกลางให้แก่แมนเชสเตอร์ซิตี สโมสรในพรีเมียร์ลีก และทีมชาติโครเอเชีย
ขณะกอวาชิชมีอายุ 16 ปี เขาได้เริ่มต้นอาชีพนักฟุตบอลกับสโมสรดีนาโมซาเกร็บที่ซึ่งเขาคว้าแชมป์ลีกสองสมัยติดต่อกัน ก่อนจะย้ายไปร่วมสโมสรอินเตอร์มิลานในปี ค.ศ. 2013 กอวาชิชมักจะได้รับการวางตัวในตำแหน่งกองกลางตัวกลางหรือตัวทำเกมจากแนวลึก (deep-lying playmaker) ในช่วงที่อยู่กับสโมสรนี้ แต่เขาก็เป็นกองกลางที่มีความสามารถหลากหลาย โดยได้เล่นในตำแหน่งที่แตกต่างกัน และสามารถปรับตัวเข้ากับการเล่นทางซ้ายและการเล่นเป็นกองกลางตัวรุกได้หากจำเป็น
ส่วนในฐานะนักฟุตบอลทีมชาติ กอวาชิชมีชื่อติดรายชื่อทีมชาติชุดใหญ่ตั้งแต่ปี ค.ศ. 2013 และได้เป็นตัวแทนประเทศในการแข่งขันฟุตบอลโลก 2014 ด้วย
วิลเลอบรอร์ต สแน็ล

วิลเลอบรอร์ต สแน็ล ฟัน โรเยิน (13 มิถุนายน ค.ศ. 1580 – 30 ตุลาคม ค.ศ. 1626) หรือ วิลเลอบรอร์ต สแน็ลลียึส  เป็นนักดาราศาสตร์และนักคณิตศาสตร์ชาวดัตช์ เกิดที่เมืองไลเดิน เขาสืบทอดตำแหน่งศาสตราจารย์ด้านคณิตศาสตร์ที่มหาวิทยาลัยไลเดินต่อจากบิดา และคิดค้นวิธีใหม่ในการวัดเส้นรัศมีของโลก นอกจากนี้ เขายังคิดวิธีคำนวณค่าพาย ต่อมาในปี ค.ศ. 1621 เขาค้นพบกฎการหักเหของแสง หรือที่รู้จักในชื่อว่า "กฎของสแน็ล" อย่างไรก็ตาม กฎนี้ได้ถูกค้นพบตั้งแต่ก่อนหน้านี้แล้วในปี ค.ศ. 984 โดยนักวิทยาศาสตร์ชาวมุสลิม อิบน์ ซาห์ล
สิ่งสืบเนื่อง.
ชื่อของสแน็ลได้รับเกียรติให้นำไปตั้งเป็นชื่อแอ่งดวงจันทร์
จังหวัดซีสถานและบาโลชิสถาน

จังหวัดซีสถานและบาโลชิสถาน  เป้นจังหวัดที่ใหญ่เป็นอันดับ 2 จากทั้งหมด 31 จังหวัด โดยพื้นที่ 180,726 ตารางกิโลเมตร เป็นรองเพียงจังหวัดเคร์มอน ตั้งอยู่ทางตะวันออกเฉียงใต้ของประเทศ ซึ่งมีชายแดนติดประเทศอัฟกานิสถานและปากีสถาน และมีนครซอเฮดอนเป็นเมืองหลัก
ในช่วงที่มีการเก็บสำมะโนแห่งชาติใน ค.ศ. 2006 จังหวัดนี้มีประชากร 2,349,049 คนใน 468,025 ครัวเรือน จากนั้นสำมะโนใน ค.ศ. 2011 ระบุจำนวนไว้ที่ 2,534,327 คนใน 587,921 ครัวเรือน และสำมะโนล่าสุดใน ค.ศ. 2016 ประชากรเพิ่มขึ้นเป็น 2,775,014 คนใน 704,888 ครัวเรือน
ชาวบาโลจเป็นประชากรส่วนใหญ่และชาวเปอร์เซียซีสถานเป็นชนกลุ่มน้อย มีชุมชนชาวเคิร์ดขนาดเล็ก (ที่ราบสูงตะวันออกและใกล้อีรอนแชฮร์)
คิลเลอร์ควีน

"คิลเลอร์ควีน"  เป็นเพลงของวงดนตรีร็อกสัญชาติอังกฤษ ควีน เขียนโดยนักร้องนำและมือเปียโน เฟรดดี เมอร์คิวรี เพลงถูกบรรจุในอัลบั้ม"เชียร์ฮาร์ตแอ็ตแท็ก" (1974) และในอัลบั้มรวมเพลง "เกรตเทสต์ฮิตส์" ของวงด้วย เมื่อออกเพลงเป็นซิงเกิล "คิลเลอร์ควีน" เป็นเพลงแจ้งเกิดของวง ขึ้นอันดับที่สองในสหราชอาณาจักร และอันดับที่ 12 ในสหรัฐอเมริกา เพลงออกเป็นซิงเกิลหน้าเอคู่ (Double-A side) ในสหราชอาณาจักร สหรัฐอเมริกา และแคนาดา (ติดอันดับ 15 ในชาร์ตซิงเกิล อาร์พีเอ็ม 100) คู่กับเพลง "ฟลิกออกเดอะริสต์" ใน ค.ศ. 1986 เพลงปรากฏในหน้าบีของซิงเกิล "ฮูวอนส์ทูลิฟฟอร์เอฟเวอร์" เพลงแยกตัวออกจากแนวเพลงเมทัลดนตรีหนักแน่นจากสองอัลบั้มแรกของวง และยังเป็นการเริ่มต้นการเขียนเพลงที่มีรูปแบบหลากหลายมากขึ้น ขณะเดียวกัน "คิลเลอร์ควีน" ยังมีแก่นของเสียงที่เป็นจุดขายของวงควีน โดยเฉพาะในเสียงร้องที่พิถีพิถัน
พหุกีฬาสถานชาติโอลิมปิก

พหุกีฬาสถานชาติโอลิมปิก  ตั้งอยู่ที่กรุงพนมเปญ, ประเทศกัมพูชา มีความจุ 50,000 ที่นั่ง แม้ว่าจะมีชื่อนี้ สนามกีฬานี้ไม่เคยเป็นสถานที่แข่งขันในกีฬาโอลิมปิก
ประวัติ.
การก่อสร้างศูนย์กีฬาแห่งชาติเริ่มขึ้นใน ค.ศ. 1963 และแล้วเสร็จใน ค.ศ. 1964 วัณณ์ โมลีวัณณ์ นักออกแบบ ใช้มูลดินจำนวนมหาศาลเพื่อสร้างสนามกีฬา โดยขุดดินเพื่อปรับพื้นที่ถึง 500,000 ลูกบาศก์เมตร
พหุกีฬาสถานชาติโอลิมปิกสร้างขึ้นเพื่อรองรับการจัดแข่งขันกีฬาแหลมทอง 1963 แต่ไม่ได้ใช้ในงานดังกล่าวเนื่องจากความขัดแย้งภายในประเทศ ส่วนในซีเกมส์ 2023 ได้ใช้สนามแห่งนี้ในการแข่งขันฟุตบอลชาย สำหรับพิธีเปิดการแข่งขันนั้นจัดขึ้นที่กีฬาสถานชาติมรดกเตโช
ในยุคเขมรแดง พหุกีฬาสถานชาติโอลิมปิก ถูกใช้เป็นลานสังหารเจ้าหน้าที่สาธารณรัฐเขมร ซึ่งเคยอยู่ใต้บังคับบัญชาลอน นอล จำนวนมากถึงหลายร้อยคน
หลังสมัยเขมรแดงหลายทศวรรษ สิ่งอำนวยความสะดวกของสนามกีฬาถูกปล่อยให้ชำรุดทรุดโทรม จนกระทั่งใน ค.ศ. 2000 สนามกีฬาแห่งนี้ได้รับการพัฒนาใหม่โดยบริษัท Yuanta Group ของไต้หวัน ซึ่งได้ปรับปรุงสนามกีฬาใหม่ และยังได้นำที่ดินในบริเวณนี้ไปพัฒนาเป็นคอนโดมิเนียมและสถานที่เชิงพาณิชย์อีกด้วย
อิกกี อะเซเลีย

อะเมธิสต์ อะเมเลีย เคลลี (เกิด 7 มิถุนายน ค.ศ. 1990) รู้จักกันในชื่อในวงการว่า อิกกี อะเซเลีย  เป็นแร็ปเปอร์ นักแต่งเพลง และนางแบบ ชาวออสเตรเลีย เกิดที่ซิดนีย์ และเติบโตที่เมืองมัลลัมบิมบี อะเซเลียย้ายไปที่สหรัฐอเมริกาขณะอายุ 16 ปี เพื่อทำงานดนตรีฮิปฮอป พักอาศัยอยู่ที่ภาคใต้ของประเทศ เธอเป็นที่จดจำจากสาธารณชนหลังจากมิวสิกวิดีโอเพลง "พุสซี" และ "ทูไทมส์" ที่เป็นประเด็นถกเถียงในยูทูบ เธอเซ็นสัญญาสังกัดแกรนด์ฮัลเซิลของที.ไอ. ใน ค.ศ. 2012 ซึ่งสนใจเธอจากงานมิกซ์เทปชื่อ "อิกนอแรนต์อาร์ต"
สตูดิโออัลบั้มแรกของเธอ "เดอะนิวคลาสสิก" (2014) ขึ้นอันดับหนึ่งบนชาร์ตหลายชาร์ตทั่วโลก และได้รับคำวิจารณ์คละกัน อัลบั้มมีซิงเกิล 5 เพลง ได้แก่ "เวิร์ก" "เบาส์" "เชนจ์ยัวร์ไลฟ์" "แฟนซี" และ "แบล็กวิโดว์" เพลง "แฟนซี" เป็นเพลงดังที่ขึ้นอันดับหนึ่งบนบิลบอร์ดฮอต 100 ทำให้อะเซเลียเป็นแร็ปเปอร์หญิงเดี่ยวคนที่สี่ที่ทำเพลงอันดับหนึ่งได้ นอกจากนี้ อะเซเลียยังปรากฏในเพลง "พรอบเบลิม" ของอะรีอานา กรานเด ขึ้นอันดับสองบนบิลบอร์ดฮอต 100 ติดกับซิงเกิล "แฟนซี" ของเธอ อะเซเลียและเดอะบีเทิลส์เป็นศิลปินที่มีเพลงอันดับหนึ่งและสองพร้อม ๆ กัน นอกจากนี้ อะเซเลียยังเป็นแร็ปเปอร์หญิงที่มีซิงเกิลอันดับหนึ่งนานที่สุดบนชาร์ตบิลบอร์ดฮอต 100 นำหน้าลิลคิม
ยงพัล หมอเถื่อนแห่งโลกอธรรม

ยงพัล หมอเถื่อนแห่งโลกอธรรม  เป็นละครโทรทัศน์เกาหลีที่ออกอากาศในปี ค.ศ. 2015 นำแสดงโดยจู วอน และคิม แท-ฮี ออกอากาศทางช่องเอสบีเอสทุกวันพุธและวันพฤหัสบดี เวลา 21.55 น. เป็นจำนวน 20 ตอน เริ่มออกอากาศวันที่ 5 สิงหาคม ค.ศ. 2015
ศัลยแพทย์ผู้มากความสามารถ ภายใต้ชื่อยงพัลเขาคือหมอเถื่อน
ประธานหญิงของกลุ่มแชโบล ถูกทำให้อยู่ในอาการโคม่า
พี่ชายไม่แท้ของฮัน ยอจิน ซึ่งแย่งตำแหน่งน้องสาวมา
ภรรยาของฮัน โดจุน
แชโดว์โมเซส

"แชโดว์โมเซส" เป็นซิงเกิลของวงดนตรีเมทัลคอร์ชาวอังกฤษ บริงมีเดอะฮอไรซัน และเป็นเพลงลำดับที่หกจากสตูดิโออัลบั้มชุดที่ 4 "เซมพิเทอร์นัล" เป็นซิงเกิลแรกที่มีสมาชิกคนใหม่ จอร์แดน ฟิช และเป็นซิงเกิลแรกที่ไม่มีอดีตมือกีตาร์ โจนา ไวน์โฮเฟน
มิวสิกวิดีโอ.
เมื่อวันที่ 22 มกราคม พ.ศ. 2556 ทางวงได้เผยแพร่มิวสิกวิดีโอเพลง "แชโดว์โมเซส" กำกับโดย Fabian Röttger จาก A Nice Idea Everyday ถ่ายทำตามชายฝั่งของเกาะรือเกิน เกาะที่ใหญ่ที่สุดในประเทศเยอรมนี ในสภาพอากาศที่มีหมอกหนาและเต็มไปด้วยหิมะ ที่ต้องถ่ายทำในสภาพอากาศแบบนี้ เพื่อให้เข้ากับเนื้อเพลงท่อนหนึ่งที่ร้องว่า “going nowhere” ตลอดทั้งวิดีโอ ใช้เทคนิคที่เรียกว่า “camera – shift technique” ซึ่งให้ผลคล้ายกับภาพยนตร์สามมิติโดยไม่จำเป็นต้องสวมแว่นตาหรือใช้หน้าจอพิเศษ เนื้อเรื่องของวิดีโอนี้ต่อเนื่องมาจากมิวสิกวิดีโอเพลงสลีปวอล์กกิง หลังจากที่เผยแพร่วิดีโอนี้ ก็ได้รับการขนานนามว่าเป็น "วิดีโอแห่งปี" โดยสมาคมกรรมการวิดีโอเพลง (Music Video Directors Association)
อรรชกา สีบุญเรือง

อรรชกา สีบุญเรือง (เกิด 14 กรกฎาคม พ.ศ. 2498) เป็นประธานกรรมการสถาบันอาหาร ประธานกรรมการในคณะกรรมการธุรกรรมทางอิเล็กทรอนิกส์ อดีตประธานกรรมการในคณะกรรมการสำนักงานส่งเสริมเศรษฐกิจสร้างสรรค์ ประธานกรรมการในคณะกรรมการส่งเสริมการจัดประชุมและนิทรรศการ กรรมการในคณะกรรมการกำกับกิจการพลังงาน อดีตรัฐมนตรีว่าการกระทรวงวิทยาศาสตร์และเทคโนโลยี และอดีตรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชา อดีตปลัดกระทรวงอุตสาหกรรม อดีตประธานกรรมการการนิคมอุตสาหกรรมแห่งประเทศไทยและอดีตประธานกรรมการอ้อยและน้ำตาลทราย
ประวัติ.
อรรชกา สีบุญเรือง เกิดเมื่อวันที่ 14 กรกฎาคม พ.ศ. 2498 เป็นบุตรของนายประวิช และนางศศิธร สีบุญเรือง มีพี่น้อง 2 คน สำเร็จการศึกษาระดับปริญญาตรี สาขาเศรษฐศาสตร์ จากคณะเศรษฐศาสตร์ จุฬาลงกรณ์มหาวิทยาลัย ในปี พ.ศ. 2520 ระดับปริญญาโทและปริญญาเอก สาขาเศรษฐศาสตร์ จาก Sussex University ประเทศอังกฤษ ในปี พ.ศ. 2522 และ พ.ศ. 2527 ตามลำดับ
การทำงาน.
อรรชกา สีบุญเรือง เริ่มรับราชการในตำแหน่งอาจารย์คณะเศรษฐศาสตร์ จุฬาลงกรณ์มหาวิทยาลัย ในปี พ.ศ. 2520 ถึงปี พ.ศ. 2521 จากนั้นจึงไปศึกษาต่อระดับปริญญาโทและเอกที่ประเทศอังกฤษ และกลับมารับราชการในสังกัดสำนักงานคณะกรรมการส่งเสริมการลงทุน ในปี พ.ศ. 2527 จนกระทั่งได้รับแต่งตั้งให้ดำรงตำแหน่งที่ปรึกษาด้านการลงทุน (เจ้าหน้าที่วิเคราะห์นโบายและแผน ระดับ 10 ชช) ในปี พ.ศ. 2547
ในปี พ.ศ. 2548 ดร.อรรชกา ได้รับแต่งตั้งเป็นผู้อำนวยการสำนักงานเศรษฐกิจอุตสาหกรรม กระทรวงอุตสาหกรรม และเป็นเลขาธิการคณะกรรมการส่งเสริมการลงทุน ในปี พ.ศ. 2551 เป็นรองปลัดกระทรวงอุตสาหกรรม ในปี พ.ศ. 2555 และเป็นอธิบดีกรมส่งเสริมอุตสาหกรรม ในปีถัดมา ต่อมาได้รับแต่งตั้งเป็นปลัดกระทรวงอุตสาหกรรม ในปี พ.ศ. 2557 ซึ่งนับเป็นสตรีคนแรกที่ได้รับตำแหน่งดังกล่าว
อรรชกา ได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชาเมื่อวันที่ 19 สิงหาคม พ.ศ. 2558 ในขณะเดียวกัน จึงได้ลาออกจากตำแหน่งปลัดกระทรวงอุตสาหกรรม
ในเดือนธันวาคม พ.ศ. 2559 ได้รับแต่งตั้งให้ดำรงตำแหน่งรัฐมนตรีว่าการกระทรวงวิทยาศาสตร์และเทคโนโลยี
อรรชกา ยังเป็นอาจารย์พิเศษคณะพาณิชยศาสตร์และการบัญชี และคณะรัฐศาสตร์ มหาวิทยาลัยธรรมศาสตร์อีกด้วย
อุตตม สาวนายน

อุตตม สาวนายน (เกิด 19 พฤษภาคม พ.ศ. 2503) เป็นนักการเมืองชาวไทย เคยดํารงตําแหน่งประธานกรรมการนโยบาย หัวหน้าพรรค รองหัวหน้าพรรคพลังประชารัฐ และหัวหน้าพรรคสร้างอนาคตไทย อดีตเคยดำรงตำแหน่งรัฐมนตรีว่าการกระทรวงการคลัง รัฐมนตรีว่าการกระทรวงอุตสาหกรรม รัฐมนตรีว่าการกระทรวงเทคโนโลยีสารสนเทศและการสื่อสาร และอดีตอธิการบดีมหาวิทยาลัยกรุงเทพ
ประวัติ.
อุตตม สาวนายน เกิดเมื่อวันที่ 19 พฤษภาคม 2503 เป็นบุตรของนายเล็ก กับนางยาหยี สาวนายน จบประถมศึกษาและมัธยมศึกษาตอนต้นจาก โรงเรียนสาธิตจุฬาลงกรณ์มหาวิทยาลัย จบปริญญาตรี สาขาวิศวกรรมไฟฟ้า จากมหาวิทยาลัยบราวน์ สหรัฐอเมริกา ปริญญาโท สาขาบริหารธุรกิจ (การเงินและธุรกิจระหว่างประเทศ) Kellogg School of Management, มหาวิทยาลัยนอร์ทเวสเทิร์น สหรัฐอเมริกา ปริญญาเอก สาขาบริหารการเงิน , สหรัฐอเมริกา
ด้านครอบครัว สมรสกับ นางอิชยา สาวนายน โดยไม่มีบุตร-ธิดา
การทำงาน.
อุตตม เป็นผู้บริหารสถาบันการเงินเอกชน ต่อมาทำงานเป็นอาจารย์ในสถาบันอุดมศึกษา เคยเป็นรองคณบดี ฝ่ายวิชาการและอาจารย์ประจำสาขาการเงิน คณะบริหารธุรกิจ สถาบันบัณฑิตพัฒนบริหารศาสตร์ และได้รับแต่งตั้งเป็นอธิการบดีมหาวิทยาลัยกรุงเทพ ในเดือนมิถุนายน พ.ศ. 2558
อุตตม เคยเป็นที่ปรึกษารัฐมนตรีว่าการกระทรวงการคลัง (สมคิด จาตุศรีพิทักษ์) และผู้ช่วยรัฐมนตรีประจำสำนักนายกรัฐมนตรี และเคยดำรงตำแหน่งผู้เชี่ยวชาญด้านเศรษฐกิจของพรรครวมใจไทยชาติพัฒนา 
ต่อมาในปี พ.ศ. 2558 เขาได้รับแต่งตั้งเป็นรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา แต่ได้ยื่นหนังสือลาออกเมื่อวันที่ 12 กันยายน พ.ศ. 2559 เพื่อให้มีการแต่งตั้งรัฐมนตรีว่าการกระทรวงดิจิทัลเพื่อเศรษฐกิจและสังคมซึ่งเป็นกระทรวงที่จะจัดตั้งขึ้นใหม่ ภายหลังจากการยื่นลาออกได้รับแต่งตั้งเป็นที่ปรึกษานายกรัฐมนตรี ในวันที่ 15 กันยายน พ.ศ. 2559
ในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีว่าการกระทรวงอุตสาหกรรม
ในรัฐบาลพลเอก ประยุทธ์ จันทร์โอชา เขาได้รับแต่งตั้งเป็นรัฐมนตรีว่าการกระทรวงการคลัง เป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 อดีตรัฐมนตรีว่าการกระทรวงอุตสาหกรรม ต่อมาเขาได้ลาออกจากพรรคพลังประชารัฐ รวมทั้งได้ลาออกจากตำแหน่งรัฐมนตรีในเวลาต่อมา
ในปี 2565 เขาได้รับเลือกเป็นหัวหน้าพรรคสร้างอนาคตไทย ต่อมาในเดือนมกราคม พ.ศ. 2566 เขาและนายสนธิรัตน์ สนธิจิรวงศ์ ได้ย้ายกลับไปร่วมงานกับพรรคพลังประชารัฐ และได้ถูกแต่งตั้งให้ดำรงตำแหน่งรองหัวหน้าพรรคพลังประชารัฐ ก่อนจะลาออกในวันที่ 13 พฤษภาคม พ.ศ. 2568
แยกอรุณอมรินทร์

แยกอรุณอมรินทร์ เป็นสี่แยกจุดตัดระหว่างถนนอรุณอมรินทร์กับถนนสมเด็จพระปิ่นเกล้า ในพื้นที่เขตบางกอกน้อย กรุงเทพมหานคร สถานที่สำคัญใกล้เคียงได้แก่ วัดดุสิดารามวรวิหารและสะพานสมเด็จพระปิ่นเกล้า
ถนนสิบสามห้าง

ถนนสิบสามห้าง (อักษรโรมัน: Thanon Sip Sam Hang) และ ถนนบวรนิเวศน์ (อักษรโรมัน: Thanon Bowon Niwet) เป็นถนนสายเล็ก ๆ ตั้งอยู่ในย่านบางลำพู แขวงตลาดยอด เขตพระนคร กรุงเทพมหานคร โดยถนนสิบสามห้าง เป็นถนนที่สร้างขึ้นมาตั้งแต่รัชสมัยรัชกาลที่ 5 โดยมีที่มาจากกลุ่มพ่อค้ากลุ่มหนึ่งในมณฑลกวางตุ้ง ประเทศจีน ซึ่งเริ่มต้นมีห้างร้านอยู่ทั้งสิ้น 13 ห้าง ได้รวมตัวกันเพื่อเข้าช่วยเหลือซึ่งกันและกันในด้านการค้าและอื่น ๆ มีตึกทำการอยู่ที่มณฑลกวางตุ้ง
ต่อมาเมื่อชาวจีนเข้ามาจับจองทำกิจการค้าที่บางลำพู ได้นำวิธีการนี้มาใช้ และได้สร้างอาคารซึ่งมีลักษณะเหมือนอาคารที่ทำการสมาคมเช่นเดียวกันนี้ขึ้นที่บางลำพู แม้ภายหลังเมื่ออาคารดังกล่าวจะถูกรื้อถอน แต่ชื่อสิบสามห้างยังคงอยู่ และได้กลายเป็นชื่อถนนที่เคยเป็นที่ตั้งอาคารสมาคม 
นอกจากนี้แล้ว ถนนสิบสามห้างในช่วงกึ่งพุทธกาล (พ.ศ. 2500) เป็นแหล่งชุมนุมของวัยรุ่นเช่นเดียวกับสยามสแควร์ในปัจจุบัน เพราะเป็นแหล่งของร้านอาหารจำนวนมาก ที่เปิดกันจนถึงช่วงดึก และยังมีร้านไอศกรีมซึ่งเป็นสิ่งที่หารับประทานยากในสมัยนั้น รวมถึงยังมีบริการโทรทัศน์เปิดให้กับลูกค้าได้ดูอีกด้วย ซึ่งนับว่าเป็นนวัตกรรมใหม่อีกอย่างหนึ่ง
ถนนสิบสามห้างได้รับการกล่าวถึงในภาพยนตร์เรื่อง "2499 อันธพาลครองเมือง" ภาพยนตร์ไทยในปี พ.ศ. 2540 ด้วยเป็นฉากหลังสำคัญในเนื้อเรื่องที่ตัวละครต่าง ๆ ในเรื่องยกพวกตีกัน
ถนนสิบสามห้างและถนนบวรนิเวศน์ยังเป็นวงเวียนที่เป็นจุดบรรจบกันของถนนตะนาว, ถนนรามบุตรี และถนนตานี และเกาะกลางถนนยังเป็นสวนสาธารณะขนาดเล็กในลักษณะของสวนหย่อม สร้างขึ้นเมื่อประมาณปี พ.ศ. 2519 จากเดิมที่เคยเป็นคลอง ต่อมาได้มีการถมที่เพื่อสร้างเป็นถนน โดยกองสวนสาธารณะ สำนักสวัสดิการสังคม กรุงเทพมหานคร มีขนาดความกว้าง 13.70 เมตร ยาว 102.10 เมตร รวมเนื้อที่ทั้งหมดประมาณ 1,844 ตารางเมตร (1 ไร่ 52 ตารางวา)
ภาษาในประเทศอินโดนีเซีย

ในประเทศอินโดนีเซียมีภาษาที่มีผู้ใช้งานมากกว่า 700 ภาษา ซึ่งมีจำนวนประมาณ 10% ของภาษาบนโลกทั้งหมด ทำให้เป็นประเทศที่มีความหลากหลายทางภาษามากเป็นอันดับสองของโลก เป็นรองเพียงปาปัวนิวกินี ภาษาส่วนใหญ่อยู่ในตระกูลภาษาออสโตรนีเซียน ส่วนในอินโดนีเซียตะวันออกมีผู้พูดภาษากลุ่มปาปัวมากกว่า 270 ภาษา
ภาษาในประเทศอินโดนีเซียแบ่งออกเป็น 9 หมวดหมู่: ภาษาประจำชาติ, ภาษาพื้นเมือง, ภาษากลางของภูมิภาค, ภาษาต่างชาติและเพิ่มเติม, ภาษามรดก, ภาษาในขอบเขตทางศาสนา, ภาษาอังกฤษในฐานะภาษากลาง และภาษามือ
ภาษาประจำชาติ.
ภาษาทางการของอินโดนีเซียคือภาษาอินโดนีเซีย ซึ่งเป็นภาษามลายูรูปแบบมาตรฐาน ทำหน้าที่เป็นภาษากลางในหมู่เกาะ คำศัพท์ในภาษาอินโดนีเซียมีคำยืมจากภาษาประจำภูมิภาคของอินโดนีเซียจำนวนมาก เช่น ภาษาชวา, ซุนดา และมีนังกาเบา เช่นเดียวกันกับภาษาดัตช์, สันสกฤต, โปรตุเกส, อาหรับ และล่าสุดคือภาษาอังกฤษ 
โดยหลักภาษาอินโดนีเซียใช้กันเป็นพื้นฐานในวงการพาณิชย์ การบริหาร การศึกษา และสื่อ ทำให้ชาวอินโดนีเซียเกือบทั้งหมดสามารถใช้ภาษาอินโดนีเซียในระดับความชำนาญที่ต่างกัน ชาวอินโดนีเซียส่วนใหญ่พูดได้หลายภาษา เช่น ภาษาชวาเป็นภาษาแม่ สิ่งนี้ทำให้ภาวะหลายภาษา (multilingualism) เป็นสิ่งที่พบได้ทั่วไปในประเทศนี้
ภาษาใกล้สูญ.
มีภาษาที่มีผู้พูดทั่วกลุ่มเกาะอินโดนีเซียถึง 726 ภาษาใน ค.ศ. 2009 (ลดลงจาก 742 ถาษาใน ค.ศ. 2007) โดยจังหวัดปาปัวที่ติดกับปาปัวนิวกินีมีภาษามากที่สุดในประเทศ ตามข้อมูลจาก Ethnologue (อดีตมีชื่อว่า Summer Institute of Linguistics) มี 63 ภาษาที่กำลังสูญหาย (อยู่ในแผนภูมิแท่งสีแดง)
ภาษามือ.
มีผู้ใช้งานภาษามือทั่วประเทศอย่างน้อย 2.5 ล้านคน แม้ว่ารายงานทางการระบุไว้ที่น้อยกว่า 50,000 คนก็ตาม ผู้ใช้ภาษามือมักถูกเยาะเย้ยและประณาม
ระบบการเขียน.
โดยทั่วไป ภาษาในประเทศอินโดนีเซียไม่มีระบบอักษรของตนเอง แต่ใช้อักษรที่ดัดแปลงจากภาษาอื่น เช่น ทมิฬ, อาหรับ และละติน ภาษามลายูมีประวัติในภาษาเขียนมายาวนาน และมีการเขียนเป็นอักษรพราหมี, อาหรับ และละติน ภาษาชวาเขียนด้วยอักษรปัลลวะจากอินเดียใต้ และอักษรแบบอื่น ๆ (มัชื่อว่าอักษรกาวีและอักษรชวา) ในอักษรอาหรับมีชื่อว่า "เปโกน" ซึ่งไว้ระบุเสียงภาษาชวา และในอักษรละติน
อักษรจีนเป็นอักษรที่ไม่เคยใช้งานในภาษาในประเทศอินโดนีเซีย ถึงแม้ว่าจะมีการระบุชื่อสถานที่ ชื่อบุคคล และชื่อสินค้าอินโดนีเซียในรายงานและประวัติศาสตร์ของราชสำนักจีนก็ตาม
อ็องรี ลา ฟงแตน

อ็องรี ลา ฟงแตน (22 เมษายน ค.ศ. 1854 – 14 พฤษภาคม ค.ศ. 1943) เป็นนักกฎหมายและนักเคลื่อนไหวเพื่อสันติภาพชาวเบลเยียม เกิดที่กรุงบรัสเซลส์ ในปี ค.ศ. 1854 เข้าเรียนกฎหมายที่มหาวิทยาลัยเสรีบรัสเซลส์ ก่อนจะดำรงตำแหน่งศาสตราจารย์ด้านกฎหมายระหว่างประเทศที่มหาวิทยาลัยเดียวกัน ในปี ค.ศ. 1907 ลา ฟงแตนดำรงตำแหน่งประธานสำนักสันติภาพสากล (International Peace Bureau) และเสนอนโยบายด้านสันติภาพหลายอย่างจนได้รับรางวัลโนเบลสาขาสันติภาพในปี ค.ศ. 1913 เขาดำรงตำแหน่งนี้จนกระทั่งเสียชีวิตในปี ค.ศ. 1943
นอกจากงานด้านกฎหมายและสันติภาพแล้ว ลา ฟงแตนได้ร่วมกับปอล อ็อตเล ก่อตั้งสหพันธ์สารสนเทศและเอกสารหลักฐานระหว่างประเทศ (International Federation for Information and Documentation) ซึ่งมีวัตถุประสงค์เพื่อรวบรวมข้อมูลทุกอย่างในโลก และเป็นต้นแบบของอินเทอร์เน็ตในเวลาต่อมา
แฮมเบอร์เกอร์ (นิตยสาร)

แฮมเบอร์เกอร์ เป็นนิตยสารรายปักษ์ ของบริษัท เดย์ โพเอทส์ จำกัด ซึ่งก่อตั้งโดยวงศ์ทนง ชัยณรงค์สิงห์ เป็นนิตยสารบันเทิงที่นำเสนอเรื่องราวเกี่ยวกับวงการบันเทิงไทย เช่น ภาพยนตร์, ดนตรี และโทรทัศน์ 
ประวัติ.
นิตยสารแฮมเบอร์เกอร์ ก่อตั้งโดยวงศ์ทนง ชัยณรงค์สิงห์ เมื่อเดือนสิงหาคม พ.ศ. 2545 บนปกของนิตยสารแฮมเบอร์เกอร์ ฉบับปฐมฤกษ์ เรียงรายด้วยบุคคลแห่งวงการบันเทิงไทย 10 ชีวิต ที่กำลังมีผลงานโดดเด่นเป็นที่น่าจับตาในเวลานั้น ทั้งรุ่นใหญ่ รุ่นกลาง และรุ่นเล็ก เช่น สุเชาว์ พงษ์วิไล, พิสมัย วิไลศักดิ์, สุวัจนี ไชยมุสิก, สุกัญญา มิเกล, อภิสิทธิ์ โอภาสเอี่ยมลิขิต, สมชาย เข็มกลัด, วนิดา เฟลเวอร์, ธีรดนัย สุวรรณหอม, อัษฎาวุธ เหลืองสุนทร และสุวินิต ปัญจมะวัต ในหัวข้อ "บุคคลบันเทิงผู้มีความน่าสนใจแห่งปี" มาขึ้นปกร่วมกันในทุกการครบรอบ 1 ปี
ในเดือนกุมภาพันธ์ พ.ศ. 2549 ได้มีการแปลงเพิ่มเนื้อหาให้หลากหลายครอบคลุมยิ่งขึ้น เพิ่มเรื่องราวของแฟชั่น ความงาม และช้อปปิ้งเข้ามาเล็กน้อย ก่อนจะค่อย ๆ ปรับปรุงและพัฒนาเนื้อหาไปตามยุคสมัย
จนกระทั่งในแฮมเบอรฺเกอร์ ฉบับที่ 101 ประจำเดือนพฤศจิกายน 2550 หน้าปกเจษฎาภรณ์ ผลดี ที่ถือเป็นการปรับรูปโฉมครั้งใหม่ ด้วยการเพิ่มคอลัมน์แนะนำร้านอาหาร สัตว์เลี้ยงคนดัง เปิดบ้านดารา คอลัมน์เกี่ยวกับสุขภาพและความงาม เป็นต้น
รวมไปถึงการแจกรางวัลแฮมเบอร์เกอร์อวอร์ดส์ ด้านวงการบันเทิงในรอบปี 2545 ซึ่งเป็นการจัดทำขึ้นเป็นครั้งแรก โดยมีจุดประสงค์เพื่อให้กำลังใจแก่ผู้สร้างสรรค์ผลงาน เป็นกระจกสะท้อนภาพรวม และยกระดับมาตรฐานของวงการบันเทิงไทย
ดับเบิลยู (นิตยสาร)

ดับเบิลยู  เป็นนิตยสารแฟชั่นรายเดือนสัญชาติอเมริกันตีพิมพ์โดยบริษัท Condé Nast ที่ซื้อกรรมสิทธิ์จากเจ้าของเดิมคือบริษัทแฟร์ไชลด์พับบลิเคชัน ใน ค.ศ. 1999 นิตยสารเริ่มออกจำหน่ายใน ค.ศ. 1972 โดยเจมส์ เบรดี นักตีพิมพ์นิตยสารพี่น้องที่ชื่อ"วูแมนส์แวร์เดลี" นิตยสารมีรูปแบบเนื้อหาขนาดกว้าง 10 นิ้ว และยาว 13 นิ้ว ดับเบิลยูมีสเตฟาโน ทอนชี เป็นบรรณาธิการ ลูซี คริส เป็นรองประธานบริษัทและนักตีพิมพ์ นิตยสารดับเบิลยูมีฐานนักอ่านเกือบครึ่งล้านคน ในจำนวนนั้น 469,000 คนเป็นผู้สมัครประจำปี นักอ่าน 80% เป็นผู้หญิง และมีรายได้เฉลี่ย 135,840 ดอลลาร์สหรัฐ
วิทยาลัยอาชีวศึกษาแม่สาย

วิทยาลัยอาชีวศึกษาแม่สายเดิมชื่อ โรงเรียนอาชีวศึกษาแม่สายเป็นโรงเรียนอาชีวศึกษาเอกชน สังกัดสำนักคณะกรรมการส่งเสริมการศึกษาเอกชน กระทรวงศึกษาธิการเปิดการเรียนการสอนระดับประกาศนียบัตรวิชาชีพ ประเภทวิชาพาณิชยกรรม สาขาพณิชยการ และประเภทวิชาอุตสาหกรรมการท่องเที่ยว ตั้งอยู่เลขที่ ๑๘๘ หมู่ที่ ๓บ้านถ้ำ ตำบลโป่งงาม อำเภอแม่สาย จังหวัดเชียงราย
ประวัติ.
วิทยาลัยอาชีวศึกษาแม่สายเดิมชื่อ โรงเรียนอาชีวศึกษาแม่สายเป็นโรงเรียนอาชีวศึกษาเอกชน สังกัดสำนักคณะกรรมการส่งเสริมการศึกษาเอกชน กระทรวงศึกษาธิการเปิดการเรียนการสอนระดับประกาศนียบัตรวิชาชีพ ประเภทวิชาพาณิชยกรรม สาขาพณิชยการตั้งอยู่เลขที่ ๑๘๘ หมู่ที่ ๓บ้านถ้ำ ตำบลโป่งงาม อำเภอแม่สาย จังหวัดเชียงราย โรงเรียนอาชีวศึกษาแม่สาย เกิดขึ้นจากแนวความคิดของนายเจริญ ปรีดีพจน์ ได้เล็งเห็นว่าการศึกษามีความสำคัญอย่างยิ่งต่อการครองชีพและอนาคตของชาวจีนอพยพในเขตภาคเหนือของประเทศไทย ซึ่งส่วนใหญ่ลูกหลานชาวจีนเหล่านี้อยู่ในฐานะค่อนข้างยากจนด้อยโอกาสที่จะได้เข้าศึกษาต่อในสถาบันการศึกษาในระดับกลางและระดับสูงต่อไป หลังจากที่จบการศึกษาภาคบังคับ ก็ต้องเข้าสู่สังคมหางานทำเพื่อนำรายได้มาช่วยเหลือครอบครัวซึ่งความรู้ที่ได้เรียนมาก็ไม่สามารถก้าวหน้าในการประกอบอาชีพได้ และไม่เพียงพอต่อการยังชีพในโลกที่พัฒนาอย่างรวดเร็ว เนื่องจากขาดทุนทรัพย์ที่จะศึกษาต่อในระดับสูงนั่นเอง และมิใช่เฉพาะลูกหลานชาวจีนเท่านั้นบุคคลทั่วไปที่มีความสนใจที่จะเข้ามาเรียนในโรงเรียนอาชีวศึกษาแม่สายแห่งนี้ ทางโรงเรียนก็เปิดรับทั่วไปเช่นกัน เพราะหลักสูตรการเรียนการสอนได้ยึดเอาหลักสูตรของสำนักงานคณะกรรมการการอาชีวศึกษา และเน้นการใช้ภาษาจีนเพื่อรองรับการขยายตัวทางเศรษฐกิจของภูมิภาคนี้ ซึ่งต่อไปในอนาคตภาษาจีนจะเป็นภาษาทางธุรกิจต่อไป ดังนั้นเยาวชนจึงไม่สมควรที่จะหยุดยั้งการใฝ่หาความรู้ และควรจะส่งเสริมให้มีการศึกษาต่อไปในระดับสูง จากแนวคิดดังกล่าว นายเจริญ ปรีดีพจน์ ได้ประชุมกับคณะกรรมการหมู่บ้านและผู้นำชุมชน ส่วนราชการที่เกี่ยวข้อง ตลอดจนครูใหญ่ในโรงเรียนมัธยมศึกษาตอนต้นครูผู้สอนภาษาจีนในระดับมัธยมต้น ในเขตจังหวัดเชียงราย จึงได้ตั้งคณะกรรมการขึ้นมาชุดหนึ่งเพื่อที่จะก่อตั้งโรงเรียนอาชีวศึกษาแม่สายขึ้นเมื่อวันที่ ๒๕ตุลาคม พ.ศ. ๒๕๓๙ เพื่อเป็นสาธารณะกุศล และให้บรรลุวัตถุประสงค์ดังกล่าวข้างต้น จากนั้นได้ดำเนินการขอจดทะเบียนจัดตั้งมูลนิธิชื่อ "มูลนิธิบ้านถ้ำ" และได้รับอนุญาตจากสภาวัฒนธรรมแห่งชาติเมื่อ วันที่ ๒มีนาคม พ.ศ. ๒๕๔๒จากนั้นจึงดำเนินการเพื่อขอจัดตั้งโรงเรียน และขอใบอนุญาต จากสำนักงานศึกษาธิการ จังหวัดเชียงราย วันที่ ๒๓พฤษภาคม
พ.ศ. ๒๕๔๓
หลักสูตรที่เปิดสอน.
หลักสูตรระดับการศึกษาและสาขาที่เปิดสอน
หลักสูตรประกาศนียบัตรวิชาชีพ (ปวช.).
ระดับประกาศนียบัตรวิชาชีพ (ปวช.) ใช้เวลาศึกษา 3 ปี โดยรับผู้สำเร็จการศึกษา ระดับมัธยมศึกษาตอนต้น (ม.3 หรือเทียบเท่า) คณะและสาขาวิชาที่เปิดสอน มีดังนี้
ฟรีดริช กุสทัฟ ยาค็อพ เฮ็นเลอ

ฟรีดริช กุสทัฟ ยาค็อพ เฮ็นเลอ (9 กรกฎาคม ค.ศ. 1809 – 13 พฤษภาคม ค.ศ. 1885) เป็นพยาธิแพทย์และนักกายวิภาคศาสตร์ชาวเยอรมัน เกิดที่เมืองเฟือร์ทในราชอาณาจักรบาวาเรีย เข้าเรียนด้านการแพทย์ที่มหาวิทยาลัยไฮเดิลแบร์คและมหาวิทยาลัยบ็อน ก่อนจะทำงานด้านกายวิภาคศาสตร์ที่เบอร์ลิน ต่อมาในปี ค.ศ. 1844 เขาเป็นอาจารย์สอนที่มหาวิทยาลัยไฮเดิลแบร์ค และย้ายไปเกิททิงเงิน เฮ็นเลอตีพิมพ์ "คู่มือระบบกายวิภาคศาสตร์มนุษย์" ("Handbook of Systematic Human Anatomy") ซึ่งเป็นตำราด้านกายวิภาคศาสตร์ที่มีข้อมูลครบถ้วนที่สุดในเวลานั้น และพัฒนาแนวคิดที่เป็นต้นแบบให้โรแบร์ท ค็อค ค้นพบทฤษฎีเชื้อโรคในเวลาต่อมา เขาเสียชีวิตที่เกิททิงเงินในปี ค.ศ. 1885
แมทธิว แม็คฟาเดียน

เดวิด แมทธิว แม็คฟาเดียน (เกิด 17 ตุลาคม ค.ศ. 1974) เป็นนักแสดงชาวอังกฤษ ผู้ชนะเลิศรางวัลแบฟตาในสาขานักแสดงสมทบชายยอดเยี่ยม จากบทบาทเจ้าหน้าที่หน่วยสืบราชการลับ ทอม ควินน์ ในละครซีรีส์โทรทัศน์บีบีซีเรื่อง "Spooks" ในปี 2005 เขารับบทเป็น มิสเตอร์ฟิตซ์วิลเลี่ยม ดาร์ซี่ ในภาพยนตร์เรื่อง "ดอกไม้ทรนงกับชายชาติผยอง" คู่กับ คีร์รา ไนท์ลีย์ นอกนี้นี้เขาเป็นที่รู้จักกันดีในภาพยนตร์เรื่อง "Frost/Nixon" ในปี 2015 เขารับบทเป็นกาย ลียง เพลย์แฟร์ ในละครซีรีส์เรื่อง "The Enfield Haunting"
ยศทหารแทนซาเนีย

ตารางข้างล่างต่อไปนี้คือข้อมูลเกี่ยวกับยศทหาร และ กำลังกึ่งทหารของกองทัพประชาชนแทนซาเนีย ตั้งแต่ ค.ศ. 1964. โครงสร้างชั้นยศได้รับแบบธรรมเนียมมาจากกองทัพสหราชอาณาจักร.
Peter Ho

<ns>0</ns>
 <revision>
 <timestamp>2015-08-23T21:47:16Z</timestamp>
 <contributor>
 <ip>27.145.112.225</ip>
 </contributor>
 <comment>เปลี่ยนทางหน้าไป เหอ รุ่นตง</comment>
 <origin>6122087</origin>
 <model>wikitext</model>
 <format>text/x-wiki</format>
ชิคาโกทริบูน

ชิคาโกทริบูน  เป็นหนังสือพิมพ์รายวันของนครชิคาโก รัฐอิลลินอย สหรัฐอเมริกา เป็นของบริษัททริบูนพับบลิชชิง ก่อตั้งใน ค.ศ. 1847 เดิมมีชื่อว่า "เวิลส์เกรเทสต์นิวส์เปเปอร์" (ต่อมาเป็นชื่อของสถานีวิทยุและโทรทัศน์ WGN) "ชิคาโกทริบูน"เป็นหนังสือพิมพ์รายวันที่มีนักอ่านมากที่สุดในมหานครชิคาโก และบริเวณเกรตเลกส์ และเป็นหนังสือพิมพ์อันดับที่แปดในสหรัฐอเมริกา (และเป็นหนังสือพิมพ์อันดับที่สองรองจาก"ลอสแอนเจลิสไทมส์" หนังสือพิมพ์ที่ถูกบริษัทแม่ของ"ชิคาโกทริบูน"ซื้อไป)
เดอะการ์เดียน

เดอะการ์เดียน  เป็นหนังสือพิมพ์รายวันของบริติช ก่อตั้งในแมนเชสเตอร์เมื่อปี 1821 ในชื่อ เดอะแมนเชสเตอร์การ์เดียน จากนั้นได้เปลี่ยนชื่อในปี 1959 และย้ายไปลอนดอน "เดอะการ์เดียน" เป็นส่วนหนึ่งของการ์เดียนมีเดียกรุปซึ่งเป็นเจ้าของโดยบริษัทสกอตต์ทรัส หนังสือพิมพ์เติบโตเป็นหนังสือพิมพ์ประจำชาติ และได้ก่อตั้งกลุ่มสื่อที่เป็นสาขาย่อยนำเสนอข่าวต่างประเทศและออนไลน์ หนังสือพิมพ์ในเครือ "ดิออบเซิร์ฟเวอร์" (หนังสือพิมพ์วันอาทิตย์ของอังกฤษ) และ"เดอะการ์เดียนวีกลี" (หนังสือพิมพ์สรุปบทความต่างประเทศจากหนังสือพิมพ์หลาย ๆ ฉบับ) หนังสือพิมพ์มีเว็บไซต์นำเสนอข่าวออนไลน์ภายในประเทศคือเว็บไซต์ เดอะการ์เดียนดอตคอม และเว็บไซต์ต่างประเทศ ได้แก่ การ์เดียนออสเตรเลีย และการ์เดียนยูเอส "เดอะการ์เดียน" มีอิทธิพลต่อรูปแบบและการตีพิมพ์ เป็นผู้สนับสนุนรางวัลต่าง ๆ มากมาย นอกจากนี้ยังมีโครงการสื่ออื่น ๆ คือ "การ์เดียนฟิล์ม" ทั้งนี้ "เดอะการ์เดียน" มีบรรณาธิการคืออลัน รัสบริดเจอร์ ตั้งแต่ 1995-2015 และแคทารีน ไวเนอร์ มารับช่วงต่อ
แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต

แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต  เป็นสตูดิโออัลบั้มชุดที่สามโดยวงดนตรีร็อกชาวอังกฤษ บริงมีเดอะฮอไรซัน ออกจำหน่ายเมื่อวันที่ 4 ตุลาคม พ.ศ. 2553 สังกัดค่ายเพลง Visible Noise โปรดิวซ์โดย Fredrik Nordstrom และ Henrick Udd ที่ไอเอฟสตูดิโอในกอเทนเบิร์ก ประเทศสวีเดน และที่ Sunset Lodge Studios ในลอสแอนเจลิส รัฐแคลิฟอร์เนีย นอกจากนี้ยังมีนักร้องรับเชิญ ได้แก่ ศิลปินชาวแคนาดา ไลตส์, Josh Franceschi จากวงดนตรีร็อกชาวอังกฤษ ยูมีแอตซิกซ์ (You Me at Six) และ Josh Scogin จากวงดนตรีเมทัลคอร์ชาวอเมริกัน The Chariot
รายชื่อเพลง.
เนื้อเพลงทั้งหมดประพันธ์โดย โอลิเวอร์ ไซกส์ ดนตรีโดย บริงมีเดอะฮอไรซัน
พาราพาราพาราไดซ์

"ParaParaParadise" เป็นเกมเต้นแนว ปาราปารา ที่บริษัท โคนามิ วางจำหน่ายในรูปแบบ Arcade ในปี ค.ศ.2000 โดยได้ชื่อมาจากวิดีโอสอนเต้น ปาราปารา ที่มีชื่อเดียวกัน โดย PARAPARA ALLSTARS ซึ่งเกมนี้เป็นหนึ่งใน BEMANI series
วางจำหน่ายในรูปแบบ PlayStation 2 เมื่อวันที่ 15 มีนาคม ค.ศ.2001
ที่เกาหลีใต้ วางจำหน่ายโดยเปลี่ยนชื่อเป็น "ParaParaDancing" และเพิ่มเพลงของไอด้อลเกาหลีใต้แบบยูโรบีตฉบับหลายเพลง
ประวัติ.
โครงสร้างของตัวเครื่องเป็นเวทีรูป 8 เหลี่ยม ด้านหน้ามีหน้าจออยู่
ด้านหน้าเวลาในมุม 180 องศา จะมีเซ็นเซอร์อยู่ทุกๆ 45 องศา รวม 5 จุด เซ็นเซอร์นี้ใช้ตัดสินการเคลื่อนไหวแขน
หน้าจอด้านหน้าจะแสดงลูกศรที่เกี่ยวข้องโดยตรงกับเนื้อหาของเกม ใต้หน้าจอมีปุ่มซ้าย-ขวา และปุ่มสตาร์ทสำหรับเลือก ด้านข้างมีหน้าจอรองแสดงท่าเต้นที่สอนโดย PARAPARA ALLSTARS (จนถึง v1.1 มีเพลงที่ไม่ได้เต้นโดย PARAPARA ALLSTARS แต่ 1stMIX Plus เป็นต้นไป เปลี่ยนเป็น PARAPARA ALLSTARS ทั้งหมด))
ส่วนแบบ PlayStation 2 จำเป็นต้องมีคอนโทรลเลอร์เฉพาะหรือให้อนาล็อกคอนโทรลเลอร์แทน ซึ่งคอนโทรลเลอร์เฉพาะจะมีเซ็นเซอร์ 5 ชิ้น ซึ่งต่างจากแบบ Arcade เพียงแค่ต้องวางเรียงบนพื้น กรณีที่ใช้อนาล็อกคอนโทรลเลอร์ จะเป็นการควบคุมแท่งอนาล็อกให้เหมือนการเคลื่อนไหวของแขน
รายชื่อเพลง.
เพลงที่บรรจุไว้ ประกอบด้วยเพลงจาก SUPER EUROBEAT และ เพลงของโคนามิ ซึ่งเพลงของโคนามิก็มีที่ remix จากเพลงที่เคยมีใน BEMANI series โดยเฉพาะอย่างยิ่ง "CAN'T STOP FALLIN' IN LOVE -super euro version-" ซึ่งเป็นท่าเต้นโดย PARAPARA ALLSTARS ได้ถูกนำไปบรรจุไว้ตามแบบดั้งเดิมในเกม Dance Evolution ที่วางจำหน่ายใน Xbox 360 ในปี ค.ศ.2010 (และได้บรรจุลงใน Dance Evolution ARCADE ที่ย้ายลงในเครื่อง Arcade)
Soundtrack ออกวางจำหน่ายโดย avex trax แต่มีเพลงเฉพาะตั้งแต่ 1st ถึง 1stMIX PLUS เท่านั้น ส่วนเพลงใหม่ที่บรรจุลงใน 2ndMIX ไม่มีวางจำหน่ายเป็นแบบ CD
จิดา จารุสกุล

จิดา จารุสกุล (23 มีนาคม พ.ศ. 2522 -) ชื่อเล่น เจมี่ คริสซี่ เป็นลูกครึ่งไทย-อเมริกันเกิดที่ประเทศสหรัฐอเมริกา และกลับมายังเมืองไทยเมื่อเธอมีอายุได้ 8 ขวบจากบทสัมภาษณ์ในช่วงต้นยุค 90 เจมี่มีพี่สาว 1 คนที่ชื่อว่า โจแอน ซึ่งในช่วงยุค 90 นั้นเธอมีผลงาน ในด้านการแสดงและงานถ่ายแบบรวมถึงงานด้านโฆษณาในวงการบันเทิงให้ได้ติดตตามรับชม เช่นเดียวกับเจมี่สำหรับประวัติส่วนตัวในด้านการศึกษานั้น ขณะที่เข้าสู่วงการบันเทิง ด้วยการทำงาน ในด้านการถ่ายแบบ และมีผลงานในด้านโฆษณาในช่วงปี พ.ศ. 2534 นั้น เจมี่ คริสซี่ หรือ จิดา จารุสกุล กำลังศึกษา อยู่ในระดับชั้นมัธยมที่โรงเรียนเซเว่นเดย์แอดเวนทิสต์โดยกิจกรรมพิเศษนอกเหนือจากการเรียน และการทำงาน ในวงการบันเทิง ที่เธอเข้าร่วมกิจกรรมกับเพื่อนๆในขณะนั้นอย่าง มอส ปฏิภาณ ปฐวีกานต์ เต๋า สมชาย เข็มกลัด เล็ก ศรัณย์ สาครสิน โมทย์ ปราโมทย์ แสงศร ตรี ตรี สุขเกษม เอก สุรนันท์ กูลศิริศรีตระกูล ก็ทำให้เจมี่ คริสซี่
กีรติ ศิวะเกื้อ

กีรติ ศิวะเกื้อ (เกิด 9 กุมภาพันธ์ พ.ศ. 2527) ชื่อเล่น โอ๊ค เป็นนักแสดงและครูสอนการแสดงชาวไทย เริ่มเป็นที่รู้จักจากการนำแสดงมิวสิควีดีโอเพลง แพ้คำว่ารัก ของวง Calories Blah Blah ต่อมามีผลงานละคร อาทิ แรงเงา, ดาวเคียงเดือน, ผู้กองยอดรัก, วันหนึ่งจะเป็นซุปตาร์, ลมไพรผูกรัก ฯลฯ และภาพยนตร์ อาทิ The Impossible, Trade of Innocents, Sur-Real ในปี 2556 ได้ร่วมกับเพียงไพฑูรย์ สาตราวาห ก่อตั้งสตูดิโอสอนการแสดงชื่อ SPARK Drama
ในปี 2561 กีรติเรียนจบการแสดงหลักสูตร 1 Year Professional Conservatory ที่ Atlantic Acting School และหลักสูตร Summer Intensive ที่ T. Schreiber Studio เมืองนิวยอร์ก ประเทศสหรัฐอเมริกา ปัจจุบัน กีรติได้รับทุน Lillian Disney Scholarship และเข้าศึกษาต่อปริญญาโททางด้านการแสดงที่ California Institute of the Arts เมืองลอสแอนเจลิส ประเทศสหรัฐอเมริกา
ประวัติ.
กีรติ ศิวะเกื้อ ชื่อเล่น โอ๊ค เป็นนักแสดงชาวไทย เกิดเมื่อวันที่ 9 กุมภาพันธ์ พ.ศ. 2527 เริ่มสนใจการแสดงและได้รับโอกาสแสดงละครเวทีครั้งแรกเมื่ออายุ 17 โดยได้รับการสนับสนุนจาก Santa Fe Preparatory School ประเทศสหรัฐอเมริกาเมื่อครั้งไปเป็นนักเรียนแลกเปลี่ยน กีรติกลับมาประเทศไทยและเข้าเรียนในคณะบริหารธุรกิจ มหาวิทยาลัยชินวัตร ควบคู่กับการเรียนการแสดงในวันเสาร์-อาทิตย์ ที่ โรงเรียนการแสดง บางกอกดรามา ของทางช่อง 3 และการแสดงสำหรับภาพยนตร์ที่ โรงเรียนการแสดงของสมาคมผู้กำกับภาพยนตร์แห่งประเทศไทย 
ปี 2547 กีรติได้แสดงภาพยนตร์เรื่อง "โบอางูยักษ์" ของบริษัทสหมงคลฟิล์ม และเริ่มถ่ายโฆษณาในปีถัดมา หลังจบการศึกษาจากมหาวิทยาลัย กีรติเข้าเรียนหลักสูตรสร้างศิลปิน (MAA) ที่โรงเรียนดนตรีมีฟ้า และทำงานการแสดงละครเวทีอย่างต่อเนื่อง ร่วมกับกลุ่มละครและสถาบันการศึกษามากมาย อาทิ กลุ่มละคร B-Floor, กลุ่มละครมะขามป้อม, พระจันทร์เสี้ยวการละคอน, คณะอักษรศาสตร์ จุฬาลงกรณ์มหาวิทยาลัย ฯลฯ การแสดงของกีรติเริ่มเป็นที่รู้จักและได้รับการยอมรับจากการแสดงละครเวทีเรื่อง Welcome to Nothing ของผู้กำกับละครเวทีอิสระ นพพันธ์ บุญใหญ่ นอกจากหน้าที่นักแสดงที่กีรติทำเป็นหลักแล้ว การทำงานกับโปรดักชั่นละครโรงเล็ก กีรติยังได้โอกาสทำหน้าที่ผู้ช่วยผู้กำกับ ผู้แปลบทละคร พนักงานขายบัตรเข้าชม ล่าม ฯลฯ 
ปี พ.ศ. 2553 กีรติได้รับการชักชวนให้กลับสู่งานภาพยนตร์อีกครั้งโดยเป็นนักแสดงสมทบในภาพยนตร์โทรทัศน์ เรื่อง "ผีแม่ม่ายกับผู้ชายปากแดง" กับทางช่อง 3 ในปีถัดมา กีรติเริ่มเป็นที่รู้จักมากขึ้นจากการนำแสดงในมิวสิควีดีโอเพลง แพ้คำว่ารัก ของวงแคลอรี่ส์ บลาห์ บลาห์ และมีโอกาสแสดงสมทบในภาพยนตร์ต่างประเทศ เรื่อง "The impossible" และ "Trade of Innocents" ปี 2555 ก็ได้รับการชักชวนจากบริษัท Broadcast Thai Television ให้เป็นนักแสดงสมทบในละครเรื่อง "แรงเงา" และทำให้กีรติมีงานแสดงละครโทรทัศน์อย่างต่อเนื่อง อาทิ ดาวเคียงเดือน ผู้กองยอดรัก ลมไพรผูกรัก วันหนึ่งจะเป็นซุปตาร์ ฯลฯ
ปี พ.ศ. 2556 กีรติร่วมกับแอคติ้งโคชและคนเขียนบทละครโทรทัศน์ เพียงไพฑูรย์ สาตราวาหะ ก่อตั้งสตูดิโอสอนการแสดงชื่อ SPARK Drama เปิดสอนการแสดงสำหรับผู้สนใจทั่วไป และ SPARK Drama Team ยังเป็นทีมฝึกสอนการแสดงในละครและภาพยนตร์หลายเรื่อง ในปี 2560 กีรติพักงานแสดงในประเทศไทยและเข้าเรียนหลักสูตร 1 Year Evening Conservatory ที่ Atlantic Acting School และหลักสูตร Summer Intensive ที่ T. Schreiber Studio ที่เมืองนิวยอร์ก ประเทศสหรัฐอเมริกา ปัจจุบัน กีรติได้รับทุน Lillian Disney Scholarship และเข้าศึกษาต่อปริญญาโททางด้านการแสดงที่ California Institute of the Arts เมืองลอสแอนเจลิส ประเทศสหรัฐอเมริกา
โยฮัน ก็อทฟรีท ซิน

โยฮัน ก็อทฟรีท ซิน (6 ธันวาคม ค.ศ. 1727 – 6 เมษายน ค.ศ. 1759) เป็นนักพฤกษศาสตร์และนักกายวิภาคศาสตร์ชาวเยอรมัน เกิดที่เมืองชวาบัคในปี ค.ศ. 1727 เขาเป็นบุคคลแรก ๆ ที่พูดถึงกายวิภาคศาสตร์ของดวงตามนุษย์ ในปี ค.ศ. 1753 ซินดำรงตำแหน่งเป็นผู้อำนวยการสวนพฤกษศาสตร์ของมหาวิทยาลัยเกิททิงเงิน 2 ปีต่อมา เขาได้รับตำแหน่งศาสตราจารย์คณะแพทย์ ซินเสียชีวิตในปี ค.ศ. 1759 ขณะมีอายุได้เพียง 31 ปี
ชื่อของซินถูกนำไปตั้งในส่วนต่าง ๆ ในร่างกาย เช่น Zonule of Zinn (เอ็นยึดซิเลียรีบอดี) และ Annulus of Zinn (เนื้อเยื่อเส้นใยรอบเส้นประสาทตา) นอกจากนี้ คาโรลัส ลินเนียสยังนำชื่อของเขาไปตั้งเป็นชื่อสกุลบานชื่น ("Zinnia")
นาสคาร์

สมาคมการแข่งรถสต็อกคาร์แห่งชาติ  หรือ นาสคาร์  เป็นบริษัทประเภทธุรกิจครอบครัวที่ทำธุรกิจเกี่ยวกับการแข่งรถ ก่อตั้งโดย บิลล์ ฟรานซ์ ซีเนียร์ ในปี ค.ศ.1948 ต่อมา ไบรอัน ฟรานซ์ หลานชายได้เข้ารับตำแหน่งเป็นประธานบริหารในปี ค.ศ. 2003 นาสคาร์เป็นองค์กรจัดการแข่งขันรถสต็อกคาร์ที่ได้รับความนิยมอย่างแพร่หลายและมีความโดดเด่นอย่างมาก โดยมีการแข่งขันสามรายการใหญ่ ได้แก่ สปรินท์คัพ ซีรีส์, เอกซ์ฟินิตี ซีรีส์ และ แคมปิงเวิลด์ทรัค ซีรีส์
สังเวียนเดือด (อัลบั้ม)

สังเวียนเดือด เป็นเพลงซาวด์แทร็ก อัลบั้มดำเนินการโดยศิลปินต่าง ๆ มากมาย เช่น บัสตา ไรมส์, เอ็มมิเน็ม เพลงประกอบภาพยนตร์เรื่องนี้ได้ถูกเผยแพร่เมื่อวันที่ 24 กรกฎาคม ค.ศ. 2015
ประวัติ.
ซิงเกิล "ฟินอมเนิล (Phenomenal)", "คิงส์ เนฟเวอะ ได (Kings Never Die)" และ "อาร์.เอ็น.เอส. (R.N.S.)" ขับร้องโดย เอ็มมิเน็ม แรพเปอร์ชื่อดังของอเมริกัน อัลบั้มเพลงนี้แต่งขึ้นเพื่อไว้อาลัยให้แก่ เจมส์ ฮอร์เนอร์ ที่เสียชีวิตจากอุบัติเหตุเครื่องบินตก
ผลตอบรับ.
อัลบั้มเพลงนี้ติดบิลบอร์ด 200 ในอันดับที่ 5 และติดอันดับที่ 2 ท็อปอาร์ & บี / อัลบั้มฮิปฮอป อัลบั้มเพลงนี้ถูกขายในสัปดาห์แรก 45,000 เล่ม ในสหรัฐอเมริกาขายได้ 60,500 เล่ม สัปดาห์ที่ 3 อันดับตกลงมาที่ 41 รวม 69,000 เล่ม
ชาร์ต.
<templatestyles src="Col-begin/styles.css"/>
โทมาโกไม

โทมาโกไม (; โรมาจิ: "Tomakomai-shi") เป็นนครและเมืองท่าในกิ่งจังหวัดอิบูริ จังหวัดฮกไกโด ประเทศญี่ปุ่น จัดเป็นเมืองใหญ่ที่สุดในกิ่งจังหวัดอิบูริ และเมืองใหญ่อันดับสี่ในจังหวัดฮกไกโด
ประวัติ.
ชื่อโทมาโกไมมาจากภาษาไอนุ โทะแปลว่าหนองน้ำ มะโคะไมแปลว่าแม่น้ำที่ลึกเข้าไปในภูเขา
ภูมิศาสตร์.
ภูเขาทารูมาเอะตั้งอยู่ทางตะวันตกเฉียงเหนือของโทมาโกไม และเป็นส่วนหนึ่งของอุทยานแห่งชาติชิกตสึ-โทยะ
ภูมิอากาศ.
โทมาโกไมมีภูมิอากาศแบบชื้นภาคพื้นทวีป ซึ่งเป็นภูมิอากาศโดยทั่วไปในฮกไกโด
โลเรนโซ เบลลีนี

โลเรนโซ เบลลีนี (3 กันยายน ค.ศ. 1643 – 8 มกราคม ค.ศ. 1704) เป็นแพทย์และนักกายวิภาคศาสตร์ชาวอิตาลี เกิดที่เมืองฟลอเรนซ์ในปี ค.ศ. 1643 เมื่ออายุได้ 20 ปี เบลลีนีเริ่มศึกษาโครงสร้างของไตและพบท่อรวมส่วนปลาย (รู้จักในอีกชื่อคือ ท่อเบลลีนี) ต่อมาเขาได้รับตำแหน่งศาสตราจารย์ด้านกายวิภาคศาสตร์ที่มหาวิทยาลัยปิซา และทำงานอยู่ที่นั่นนานกว่า 30 ปี ก่อนจะถูกเชิญมาเป็นแพทย์ประจำตัวแกรนด์ดยุกโคสิโมที่ 3 และเป็นแพทย์ที่ปรึกษาอาวุโสประจำสมเด็จพระสันตะปาปาเคลเมนต์ที่ 11 เบลลีนีเสียชีวิตที่ฟลอเรนซ์ในปี ค.ศ. 1704
ไวซ์ (นิตยสาร)

ไวซ์ (เขียนตามสไตล์ด้วยตัวพิมพ์ใหญ่ทั้งหมด) เป็นนิตยสารชนิดพิมพ์และเว็บไซต์เน้นประเด็นศิลปะ วัฒนธรรม และประเด็นข่าว ก่อตั้งใน ค.ศ. 1994 ที่มอนทรีออล รัฐควิเบก ประเทศแคนาดา นิตยสารต่อยอดเป็นไวซ์มีเดีย ซึ่งประกอบด้วยส่วนของนิตยสารและเว็บไซต์ บริษัทผลิตภาพยนตร์ ค่ายเพลง และพิมพลักษณ์ นับถึงเดือนกุมภาพันธ์ ค.ศ. 2015 ผู้บริหารฝ่ายสร้างสรรค์ของนิตยสารคือเอ็ดดี มอเร็ตตี ประธานบริษัทคือ แอนดรูว์ เครตัน บรรณาธิการบริหารคือ เอลลิส โจนส์ และอเล็กซ์ มิลเลอร์ เป็นหัวหน้าฝ่ายเขียนข้อมูล
ณ วันที่ 15 พฤษภาคม ค.ศ. 2023 ไวซ์มีเดียยืนยืนล้มละลายตาม Chapter 11 ที่เป็นส่วนหนึ่งของการขายให้กับกลุ่มผู้ให้กู้ที่เป็นไปได้ ซึ่งรวมถึง Fortress Investment Group และอาจร่วมกับ Soros Fund Management และ Monroe Capital ด้วยการลงทุน 225 ล้านดอลลาร์สหรัฐในการเสนอราคาสินเชื่อสำหรับทรัพย์สินเกือบทั้งหมด
ประพุทธ์ พิมพามา

โอปอ ประพุทธ์ หรือ ประพุทธ์ พิมพามา เป็นที่รู้จักจากการประกวดรายการ เดอะวอยซ์ไทยแลนด์ ปีที่ 2 ปัจจุบันมีผลงานกับค่าย White Music Records
ประวัติ.
โอปอ ประพุทธ์ เป็นลูกชายคนเดียวของครอบครัว ชอบเสียงเพลงมาตั้งแต่เด็ก ประกอบกับมักได้ฟังเพลงของพ่อและแม่ในยุค 1970 อยู่ตลอดเวลา จึงทำให้หัดร้องและเล่นกีตาร์มาตั้งแต่เด็ก หลังจากเรียนจบมัธยมปลาย จึงเดินทางมาอยู่กรุงเทพฯ เพื่อเรียนหนังสือต่อและสานฝันของตัวเองในการเป็นนักดนตรี โดยมีวงดนตรีของตัวเอง และตัดสินใจเข้าร่วมแข่งรายการ เดอะวอยซ์ไทยแลนด์ ปีที่ 2 แนวเพลงที่ถนัดและชื่นชอบ คือ เพลงสากล แนว Modern Pop ศิลปินในดวงใจเช่น John Mayer, Jamie Cullum, Joe Satriani, Mr. Big และ Silly Fools
เวทีเดอะวอยซ์.
เวที The Voice Thailand
โอปอ ประพุทธ์เข้าประกวดรายการ เดอะวอยซ์ไทยแลนด์ ปีที่ 2 (The Voice Thailand) โดยเป็นลูกทีมของ โค้ชก้อง (สหรัถ สังคปรีชา) จนถึงรอบ Knock Out
ศูนย์กีฬาในร่มนครมัตสึโมโตะ

ศูนย์กีฬาในร่มนครมัตสึโมโตะ  เป็นสนามแข่งขันกีฬาในร่มตั้งอยู่ในเมืองมัตสึโมโตะ ประเทศญี่ปุ่น ความจุของสนามกีฬา 6,000 ที่นั่ง
ในปี ค.ศ. 2007 สนามกีฬาแห่งนี้เป็นสนามหลักสนามหนึ่งของการแข่งขันวอลเลย์บอลชายเวิลด์คัพ 2007 ที่ญี่ปุ่นเป็นเจ้าภาพ
วิซาม ซะลามานา

เวสซัม ซาลามานา  เป็นนักมวยสากลสมัครเล่นชาวซีเรีย เกิดเมื่อ 26 ตุลาคม พ.ศ. 2528 เขาได้เข้าแข่งขันในกีฬาโอลิมปิก พ.ศ. 2555 ในรุ่นแบนตัมเวท แต่แพ้ กานัต อาบูตาลีปอฟ ตกรอบ เขาได้เหรียญทองแดงมวยสากลสมัครเล่นกีฬาเอเชียนเกมส์รุ่นแบนตัมเวทใน พ.ศ. 2553
อภิศักดิ์ ตันติวรวงศ์

อภิศักดิ์ ตันติวรวงศ์ นายกกรรมการ ธนาคารไทยพาณิชย์ ประธานกรรมการตรวจสอบและกรรมการอิสระ บริษัทพีทีที โกลบอล เคมิคอล อดีตรัฐมนตรีว่าการกระทรวงการคลัง ในรัฐบาล พลเอก ประยุทธ์ จันทร์โอชา ประธานกรรมการคณะกรรมการทรัพย์สินส่วนพระมหากษัตริย์คนสุดท้ายในรัชกาลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร, คนแรกในรัชกาลพระบาทสมเด็จพระวชิรเกล้าเจ้าอยู่หัว และคนสุดท้ายที่ดำรงตำแหน่งนี้ในฐานะรัฐมนตรีว่าการกระทรวงการคลัง
ประวัติ.
อภิศักดิ์ ตันติวรวงศ์ สำเร็จการศึกษาจากโรงเรียนเตรียมอุดมศึกษา รุ่นเดียวกับนายสมคิด จาตุศรีพิทักษ์ จบปริญญาตรีวิศวกรรมเคมี จากคณะวิศวกรรมศาสตร์ จุฬาลงกรณ์มหาวิทยาลัย ปริญญาโทสาขาบริหารธุรกิจ จากมหาวิทยาลัยเทนเนสซี่ สหรัฐอเมริกา
การทำงาน.
อภิศักดิ์ ตันติวรวงศ์ มีประสบการณ์ด้านการเงินการธนาคาร โดยเคยเป็นผู้ช่วยผู้จัดการที่บรรษัทเงินทุนอุตสาหกรรมแห่งประเทศไทย เคยเป็นกรรมการผู้จัดการบริษัท บริหารสินทรัพย์ กรุงเทพพาณิชย์ จำกัด กรรมการผู้จัดการบริษัทเงินทุนหลักทรัพย์ไอเอฟซีทีไฟแนนซ์ (มหาชน)เป็นกรรมการผู้จัดการธนาคารนครหลวงไทย ธนาคารกรุงไทย และเป็นกรรมการธนาคารไทยพาณิชย์
อภิศักดิ์ ตันติวรวงศ์ เคยดำรงตำแหน่งเป็นประธานสมาคมธนาคารอาเซียน และประธานสมาคมธนาคารไทย และเคยเป็นรองประธานคณะกรรมการบริหารการเงินเครือเจริญโภคภัณฑ์
ในเดือนสิงหาคม 2558 อภิศักดิ์ได้รับแต่งตั้งเป็นรัฐมนตรีว่าการกระทรวงการคลัง ในรัฐบาลของพลเอกประยุทธ์ จันทร์โอชา แทนนายสมหมาย ภาษี ทำให้เป็นประธานคณะกรรมการทรัพย์สินส่วนพระมหากษัตริย์คนสุดท้ายในรัชสมัยของพระบาทสมเด็จพระปรมินทรมหาภูมิพลอดุลยเดช, คนแรกในรัชสมัยของสมเด็จพระเจ้าอยู่หัวมหาวชิราลงกรณ บดินทรเทพยวรางกูร และคนสุดท้ายที่ดำรงตำแหน่งนี้ในฐานะรัฐมนตรีว่าการกระทรวงการคลัง ก่อนที่พระองค์จะทรงแต่งตั้งพลอากาศเอก สถิตย์พงษ์ สุขวิมล ขึ้นเป็นประธานกรรมการแทนในปัจจุบัน
นายอภิศักดิ์ ได้รับแต่งตั้งเป็นกรรมการหลายคณะในรัฐบาลของพลเอก ประยุทธ์ จันทร์โอชา อาทิ ประธานกรรมการคณะกรรมการที่ราชพัสดุ รองประธานกรรมการคณะกรรมการนโยบายการร่วมทุนระหว่างรัฐและเอกชน ประธานกรรมการในคณะกรรมการประชารัฐสวัสดิการเพื่อเศรษฐกิจฐานรากและสังคม ประธานกรรมการนโยบายการจัดซื้อจัดจ้างและการบริหารพัสดุภาครัฐรองประธานกรรมการในคณะกรรมการนโยบายการเงินการคลังของรัฐ กรรมการในคณะกรรมการนโยบายรัฐวิสาหกิจ
กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง กรรมการ สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ และกรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้
เขาเป็นกรรมการสภามหาวิทยาลัยผู้ทรงคุณวุฒิ มหาวิทยาลัยพะเยา และเป็นประธานกรรมการตรวจสอบและกรรมการอิสระ บริษัท พีทีที โกลบอล เคมิคอล จำกัด (มหาชน)
ออมสิน ชีวะพฤกษ์

ออมสิน ชีวะพฤกษ์ อดีตรัฐมนตรีประจำสำนักนายกรัฐมนตรี รองประธานกรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งสำนักนายกรัฐมนตรีที่ 210/2559
กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง และเลขานุการศูนย์บัญชาการติดตามสถานการณ์ (ศตส.) คนปัจจุบัน อดีตรัฐมนตรีช่วยว่าการกระทรวงคมนาคม ในรัฐบาลพลเอกประยุทธ์ จันทร์โอชา และเป็นอดีตกรรมการผู้จัดการใหญ่บริษัท ไปรษณีย์ไทย จำกัด (มหาชน)
ประวัติ.
ออมสิน ชีวะพฤกษ์ เกิดเมื่อวันที่ 1 เมษายน พ.ศ. 2494 เป็นบุตรของนายสุทัศน์ กับนางจินดา ชีวะพฤกษ์ สมรสกับนางนิตษา ชีวะพฤกษ์ มีบุตรสาว 1 คน ชื่อ นางสาว กมลรัตน์ ชีวะพฤกษ์ พนักงานฝ่ายการต่างประเทศ สำนักงานการบินพลเรือนแห่งประเทศไทย
ออมสิน สำเร็จการศึกษาชั้นมัธยมศึกษาจากโรงเรียนวัดหงส์ปทุมาวาส ปริญญาตรี คณะเศรษฐศาสตร์ จากมหาวิทยาลัย Aligarh Muslim University อินเดีย
ออมสิน สำเร็จการศึกษาบริหารธุรกิจมหาบัณฑิต จากมหาวิทยาลัยเกษตรศาสตร์ และหลักสูตรการบริหารชั้นสูง (Advanced Management Program) จากมหาวิทยาลัยฮาร์วาร์ด สหรัฐอเมริกา
การทำงาน.
ออมสิน ชีวะพฤกษ์ เคยทำงานในสังกัดการสื่อสารแห่งประเทศไทย (ก.ส.ท.) ดำรงตำแหน่งสูงสุดเป็นรองผู้ว่าการการสื่อสารแห่งประเทศไทย ต่อมาเมื่อมีการแปรสภาพเป็นบริษัทมหาชน เขาจึงได้รับแต่งตั้งเป็นรองกรรมการผู้จัดการใหญ่ด้านการเงิน และจนกระทั่งได้รับแต่งตั้งเป็นกรรมการผู้จัดการใหญ่บริษัท ไปรษณีย์ไทย จำกัด (ปณท) ในระหว่างปี พ.ศ. 2550 ถึงปี พ.ศ. 2554 ซึ่งนับเป็นผู้บริหารที่สามารถสร้างผลกำไรให้บริษัทได้จำนวนมาก 
ต่อมาหลังการรัฐประหารในประเทศไทย พ.ศ. 2557 ภายใต้การบริหารงานของรัฐบาล และคณะรักษาความสงบแห่งชาติ เขาได้รับแต่งตั้งให้เป็นประธานกรรมการบริหารการรถไฟแห่งประเทศไทย ต่อมาในเดือนสิงหาคม พ.ศ. 2558 ออมสิน ชีวะพฤกษ์ ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอกประยุทธ์ จันทร์โอชา
ในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีประจำสำนักนายกรัฐมนตรี แทน
บรรเทา ศรีสุข

บรรเทา ศรีสุข (Bantow Srisook) เกิดวันที่ 30 สิงหาคม พ.ศ. 2489 เป็นนักมวยสากลสมัครเล่นชาวไทย 
ประวัติ.
บรรเทาเริ่มชกมวยตั้งแต่ พ.ศ. 2510 หลังจากที่เข้ารับราชการเป็นทหารเรือ จากนั้น ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นไลท์เวลเตอร์เวท รอบแรก ชนะ เออร์เนสโต เบอร์กามัสโก จากอิตาลี เมื่อ 30 สิงหาคม พ.ศ. 2515 รอบสอง ชนะ คาลิตราส กูตอฟ จากโรมาเนีย เมื่อ 4 กันยายน พ.ศ. 2515 รอบ 8 คนสุดท้าย แพ้ แองเกล แองเกลอฟ จากบัลแกเรีย เมื่อ 7 กันยายน พ.ศ. 2515 ตกรอบ นอกจากนั้น บรรเทาเข้าแข่งขันกีฬาเอเชียนเกมส์ พ.ศ. 2513 ได้เหรียญทองในรุ่นไลท์เวลเตอร์เวท และเคยได้เหรียญทองรุ่นเดียวกันนี้ในการแข่งขันกีฬาซีเกมส์ พ.ศ. 2512
หลังจากที่ชกมวยสากลสมัครเล่นชิงแชมป์เอเชีย พ.ศ. 2518 ได้เหรียญทองแดง บรรเทาจึงแขวนนวม เลิกชกมวยหันมารับราชการทหารเรือจนเกษียณอายุด้วยยศนาวาเอก
นิมุคตาร์ วาบา

นิมุคตาร์ วาบา (เกิด 15 กรกฎาคม พ.ศ. 2494) อดีตสมาชิกสภาผู้แทนราษฎรจังหวัดปัตตานี และอดีตสมาชิกวุฒิสภาจังหวัดปัตตานี เป็นบิดานายยูนัยดี วาบา สส.จังหวัดปัตตานี พรรคประชาธิปัตย์
ประวัติ.
นิมุคตาร์ เกิดเมื่อวันที่ 15 กรกฎาคม พ.ศ. 2494 สำเร็จการศึกษา รัฐศาสตรบัณฑิต จากมหาวิทยาลัยรามคำแหง และประกาศนียบัตรบัณฑิต สาขาการบริหารการศึกษา จากมหาวิทยาลัยราชภัฏยะลา
การทำงาน.
นิมุคตาร์ เป็นผู้บริหารโรงเรียนดรุณศาสน์วิทยา ซึ่งเป็นโรงเรียนสอนศาสนาของตนเองในอำเภอสายบุรี จังหวัดปัตตานี
งานการเมือง.
นิมุคตาร์ เคยดำรงตำแหน่งเป็นสมาชิกสภาจังหวัด ในช่วงปี พ.ศ. 2523 ถึง พ.ศ. 2526 ต่อมาได้ดำรงตำแหน่งเป็นสมาชิกวุฒิสภาแบบแต่งตั้ง ในปี พ.ศ. 2539 ถึง พ.ศ. 2543 จนกระทั่งได้รับเลือกตั้งให้เป็นสมาชิกวุฒิสภาจังหวัดปัตตานี ใน พ.ศ. 2549 แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร
นิมุคตาร์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2550 สังกัดพรรคเพื่อแผ่นดิน และได้รับเลือกตั้งเพียงครั้งเดียว 
ในปี พ.ศ. 2561 เขาและกลุ่มวาดะห์ นำโดยนาย วันมูหะมัดนอร์ มะทา อดีต ประธานสภาผู้แทนราษฎร ได้ย้ายมาสังกัดพรรคประชาชาติ
สมาชิกสภาผู้แทนราษฎร.
นิมุคตาร์ วาบา ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
โบริส สปัสสกี

โบริส วาซีเลียวิช สปัสสกี (30 มกราคม ค.ศ. 1937 – 27 กุมภาพันธ์ ค.ศ. 2025) เป็นนักหมากรุกสากลระดับแกรนด์มาสเตอร์ชาวรัสเซีย ผู้เคยมีสัญชาติโซเวียตและฝรั่งเศส เขาเป็นแชมป์โลกหมากรุกสากลคนที่สิบ โดยเป็นผู้ครองตำแหน่งตั้งแต่ ค.ศ. 1969 ถึง 1972 เขาเป็นที่รู้จักในฐานะหนึ่งในผู้เล่นที่ยิ่งใหญ่ที่สุดตลอดกาล
สปัสสกีชนะการแข่งหมากรุกสากลชิงแชมป์โซเวียตสองครั้ง (ค.ศ. 1961, 1973) และเป็นฝ่ายแพ้สองครั้งในรอบตัดเชือก (ค.ศ. 1956, 1963) หลังจากได้รับการคาดหมายว่าจะได้อันดับหนึ่งในการแข่ง เขาเป็นผู้สมัครเข้าแข่งหมากรุกสากลชิงแชมป์โลกถึงเจ็ดครั้ง (ค.ศ. 1956, 1965, 1968, 1974, 1977, 1980 และ 1985)
สปัสสกีเป็นฝ่ายชนะตีกรัน เปโตรเซียน ใน ค.ศ. 1969 ส่งผลให้เขาได้เป็นแชมป์โลก หลังจากนั้นเขาก็เป็นฝ่ายแพ้ในการแข่งนัดฟิชเชอร์พบสปัสสกีใน ค.ศ. 1972
โอมี (นักร้อง)

โอมาร์ แซมมูเอล เพสลีย์  เกิดเมื่อวันที่ 3 กันยายน ค.ศ. 1986 รู้จักกันในชื่อ โอมี (OMI)เป็นนักร้องชาวจาเมกา เขาเป็นที่รู้จักจากเพลง "เชียร์ลีดเดอร์" ที่ได้รับความนิยมทั่วโลกในฉบับรีมิกซ์โดยดีเจชาวเยอรมัน เฟลิกซ์ แจห์น เขาเซ็นสัญญากับสังกัดอัลตรามิวสิก ส่วนหนึ่งของโซนีมิวสิก
บรอน สโตรว์แมน

อดัม โจเซฟ เชร์ (Adam Joseph Scherr; 6 กันยายน ค.ศ. 1983) นักมวยปล้ำอาชีพและนักเล่นกล้ามชาวอเมริกันที่รู้จักในWWEภายใต้ชื่อ บรอน สโตรว์แมน (Braun Strowman)
ประวัติ.
ในรอว์ 24 สิงหาคม 2015 บรอนได้เปิดตัวครั้งแรกในฐานะสมาชิกคนใหม่ของเดอะไวแอ็ตต์แฟมิลีโดยการออกมาเล่นงานโรแมน เรนส์และดีน แอมโบรส WWE draft วันที่ 19 กรกฎาคม 2016 บรอนได้ถูกดราฟท์ไปอยู่ค่ายรอว์ ทำให้ต้องแยกทีมกับไวแอ็ตต์แฟมิลีที่ไปอยู่ค่ายสแมคดาวน์
ในเรสเซิลเมเนีย ครั้งที่ 34บรอนได้คว้าแชมป์รอว์แท็กทีม WWEจากซีซาโรและเชมัสเป็นเข็มขัดแชมป์เส้นแรกโดยจับคู่กับนิโคลัสเด็กวัย 10 ขวบที่เป็นคนดูในสนาม ซึ่งแท้จริงแล้วเป็นลูกชายของกรรมการ จอห์น โคน ก่อนจะสละแชมป์คืนต่อมาเพราะนิโคลัสติดเรียนหนังสือ
บรอนได้เป็นผู้ชนะแมตช์เกรเทสต์ รอยัลรัมเบิล 50 คนครั้งแรกในประวัติศาสตร์พร้อมทั้งคว้าถ้วยรางวัลและเข็มขัดแชมป์ ซึ่งบรอนยังได้ทำสถิติเหวี่ยงคู่ต่อสู้ลงจากเวทีมากที่สุดในแมตช์เดียวถึง 13 คน ทำลายสถิติเดิมของโรแมน เรนส์ที่ทำไว้ 12 คน
ในมันนีอินเดอะแบงก์ (2018)บรอนได้คว้ากระเป๋าสัญญาสิทธิ์ในการท้าชิงแชมป์ยูนิเวอร์แซล WWE ที่ไหน เมื่อไร เวลาใดก็ได้ เพียง 1 ครั้ง ภายใน 1 ปี โดยบรอนประกาศใช้สิทธิ์ชิงแชมป์กับโรแมน เรนส์ในกติกาเฮลอินเอเซล (2018)แต่จบลงแบบไม่มีผลการตัดสินเพราะบร็อก เลสเนอร์ออกมาป่วนและจับทั้งคู่ใส่ F-5 ทำให้บรอนเสียสิทธิ์กระเป๋าไปฟรีๆ
ใน TLC 2018 บรอนได้ชนะ GM(ผู้จัดการทั่วไป) ของ Raw แบรอน คอร์บิน ทำให้ได้สิทธิ์ชิงแชมป์ยูนิเวอร์แซลกับเลสเนอร์อีกครั้งในรอยัลรัมเบิล 2019 และทำให้คอร์บินถูกปลดออกจากตำแหน่ง GM แต่บรอนก็ถูกตัดสิทธิ์โดยวินซ์ แม็กแมนจากการที่ไปทำลายรถลีมูซีนของวินซ์ ในเรสเซิลเมเนีย ครั้งที่ 35 บรอนได้เป็นผู้ชนะแบตเทิลรอยัลคว้าถ้วยรางวัล André the Giant Memorial Trophy
ในเดือนสิงหาคม 2019 บรอนได้ค้วาแชมป์รอว์แท็กทีมร่วมกับแชมป์ยูนิเวอร์แซลอย่าง เซท รอลลินส์ และได้ท้าชิงแชมป์ยูนิเวอร์แซลกับรอลลินส์ใน Clash of Champions แต่ก็ยังไม่สามารถคว้ามาได้ ซึ่งก่อนหน้านั้นในคืนเดียวกันทั้งคู่ก็เสียแชมป์แท็กทีมให้ดอล์ฟ ซิกก์เลอร์และรอเบิร์ต รู้ด ก่อนจะไปเปิดศึกกับนักชกมวยไร้พ่ายอย่าง Tyson Fury และได้ถูกดราฟท์ไปอยู่สแมคดาวน์
ในปี 2020 ได้คว้าแชมป์อินเตอร์คอนติเนนทัลจากชินซูเกะ นากามูระเป็นแชมป์เดี่ยวเส้นแรกใน WWE ก่อนเสียแชมป์ให้แซมี เซย์น ในเรสเซิลเมเนีย ครั้งที่ 36สามารถคว้าแชมป์ยูนิเวอร์แซลสมัยแรกได้จากโกลด์เบิร์กทำให้เป็นแชมป์โลกเส้นแรกของบรอน เสียให้ The Fiend ใน SummerSlam ในปี 2021 ได้เปิดศึกกับเชน แม็กแมนและเอาชนะไปได้ในกติกากรงเหล็กที่เรสเซิลเมเนีย ครั้งที่ 37 ในศึก Backlash 2021 ได้ร่วมชิงแชมป์ WWE แบบสามเส้ากับบ็อบบี แลชลีย์และดรูว์ แม็กอินไทร์โดยแลชลีย์รักษาแชมป์ได้ วันที่ 2 มิถุนายน 2021 ได้ออกจาก WWE
ในเดือนกันยายน 2022 บรอนได้กลับมา WWE อีกครั้ง เปิดศึกกับโอมอสเอาชนะไปได้ใน Crown Jewel 2022 ต่อมาได้จับคู่แท็กทีมกับริโคเชต์แต่ก็ไม่มีผลงานอะไร จนในช่วงกลางปี 2023 เขาได้เข้ารับการผ่าตัดที่คอทำให้ต้องพักการปล้ำเป็นเวลานาน และถูกแจกซองขาวอีกครั้งในปี 2025
พระยาศรีสุนทรโวหาร (ฟัก สาลักษณ)

พระยาศรีสุนทรโวหาร (ฟัก สาลักษณ) ตำแหน่ง เจ้ากรมพระอาลักษณ์ในรัชสมัยพระบาทสมเด็จพระจอมเกล้าเจ้าอยู่หัว ถือเป็นปูชนียบุคคลที่โดดเด่น ดังปรากฏอยู่ในยุคสมัยเดียวกับแหม่มแอนนาที่โด่งดัง โดยประวัติในเบื้องต้นนั้น สืบทราบมาว่าได้ผนวช และถือเป็นพระเถระธรรมยุติกนิกายชั้นเดิม 10 องค์ ดังปรากฏความไว้ในหนังสือสีมาวิจารณ์ ซึ่งพระบาทสมเด็จพระจอมเกล้าเจ้าอยู่หัว ทรงพระราชนิพนธ์พระราชทานไปยังลังกาทวีป แต่ครั้งยังทรงผนวช ปรากฏพระเถระทั้ง 10 ทรงพระราชนิพนธ์ไว้เป็นคาถา ดังนี้
ตสฺเสว ภูปตินฺทสฺส ปิโย กนิฏฺฐภาตุโก
เถโร วชิรญาโณ จ ปาโมกฺโข คณเชฏฺฐโก
เถโร พฺรหฺมสโร เจว เถโร ธมฺมสิริวฺหโย
เถโร พุทธสิริ เจว เถโร ปญฺญาอคฺคนามโก
เถโร ธมฺมรกฺขิโต จ เถโร จ โสภิตวฺหโย
เถโร พุทธสณฺหนาโม เถโร ปุสฺสาภิธานโก
เถโร สุวฑฺฒโน จาปิ สพฺเพ สมานทนฺทกา
ซึ่งนามที่ปรากฏในพระราชนิพนธ์ ดังนี้
นอกเหนือไปจากนั้น ยังปรากฏหลักฐานของพระยาศรีสุนทรโวหารในสมัยที่ยังผนวชว่าเป็นพระเถระที่สามารถสอบเปรียญธรรม 9 ประโยค (ปากเปล่า) ได้ในลำดับต้น ๆ ของกรุงรัตนโกสินทร์ และยังได้เป็นพระกรรมวาจารย์ ของสมเด็จพระสังฆราช รวมทั้งยังได้ร่วมสร้างศาสนสถานสำคัญ ๆ อีกเป็นอันมาก ก่อนที่ภายหลังจะลาสิกขาออกมารับราชการสนองพระเดชพระคุณพระบาทสมเด็จพระเจ้าอยู่หัวต่อไป
Capability Maturity Model Integration

Capability Maturity Model Integration (CMMI) เป็น Model สำหรับวัดระดับวุฒิภาวะขององค์กร เหมาะแก่การนำไปใช้งานด้านการปรับปรุงกระบวนการการทำงานในองค์กร โดยเฉพาะอย่างยิ่งองค์กรด้านการพัฒนาซอฟต์แวร์ สร้างโดย Carnegie Mellon University ประเทศสหรัฐอเมริกา เวอร์ชันปัจจุบันคือ 1.3 
ภาพรวม.
CMMI แบ่งตามประเภทของงานได้ 3 กลุ่มคือ
การประเมินระดับของ CMMI มีอยู่ 5 ระดับ โดยในแต่ละระดับ มีความหมายดังนี้
กระบวนการ.
กระบวนการหลัก คือกระบวนการที่ใช้ในทั้ง CMMI-ACQ, CMMI-DEV, CMMI-SVC มีอยู่ทั้งหมด 16 กระบวนการได้แก่ 
<br>
กระบวนการเฉพาะของ CMMI-ACQ
กระบวนการเฉพาะของ CMMI-DEV
<br>
กระบวนการเฉพาะของ CMMI-SVC
<br>
วอลเลย์บอลหญิง ถ้วย ก. 2558

การแข่งขันวอลเลย์บอล "ซีเล็คทูน่า" ประชาชนหญิง ก. ชิงชนะเลิศแห่งประเทศไทย ประจำปี 2558 เป็นการแข่งขันวอลเลย์บอลชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 8 ทีม ประกอบไปด้วย PEA ศรีสะเกษ, เทศบาลนนทบุรี, เวียดนาม, สโมสรบางกอกกล๊าส, สโมสรคิง-กรุงเทพมหานคร, ฮ่องกง, สโมสรไทยเดนมาร์ค - หนองเรือ และ มหาวิทยาลัยรัตนบัณฑิต 
อันดับการแข่งขัน.
<templatestyles src="Col-begin/styles.css"/>
ไซโทโครม

ไซโทโครม (Cytochromes) เป็นโปรตีนที่มีหมู่ฮีมที่รับผิดชอบต่อการสร้าง ATP จากการขนส่งอิเล็กตรอน พบทั้งที่เป็นหน่วยเดียว เช่น ไซโทโครมซี หรือเป็นหน่วยย่อยของเอนไซม์เชิงซ้อนที่เร่งปฏิกิริยารีดอกซ์
ชนิด.
ไซโทโครมมีหลายชนิด แยกตามลักษณะของหมู่ที่มาเกาะ ความจำเพาะต่อตัวยับยั้ง และศักย์รีดักชัน โดยแบ่งตามหมู่ที่มาเกาะได้เป็น:
ใน ไมโทคอนเดรีย และ คลอโรพลาสต์ ไซโทโครมต่อไปนี้มักจะพบใน การขนส่งอิเล็กตรอน และวิถีเมทาบอลิซึมที่เกี่ยวข้อง:
ไซโทโครมที่ต่างออกไปรู้จักในชื่อ ไซโทโครมพี 450 ออกซิเดส ซึ่งตั้งชื่อตามการดูดกลืนแสงที่ความยาวคลื่นใกล้ 450 nm เมื่อเหล็กในฮีมถูกรีดิวซ์ (ด้วย โซเดียมไดไทโอไนต์) และเกิดสารเชิงซ้อนกับ คาร์บอนมอนอกไซด์
ว่านงาช้าง

ว่านงาช้าง ชื่อวิทยาศาสตร์: "Sansevieria stuckyi" เป็นพืชในวงศ์ Agavaceae เป็นไม้ล้มลุก มีลำต้นใต้ดิน ไม่มีใบ ลำต้นสีเขียวโผล่ขึ้นจากดิน รูปร่างเหมือนงาช้าง ดอกช่อ ดอกย่อยสีขาว มีกลิ่นหอม ลำต้นนำมาตำหรือหั่นเป็นแว่นผสมสุรา กินแก้ลมตีขึ้น น้ำคั้นจากรากใช้แก้พยาธิ ในทางไสยศาสตร์เชื่อว่าปลูกไว้ป้องกันภัยร้าย
เถาวัลย์แดง

เถาวัลย์แดง ชื่อวิทยาศาสตร์: "Ichnocarpus frutescens" อยู่ในวงศ์ Apocynaceae เป็นไม้เลื้อย กิ่งอ่อนมีขนเล็กน้อย กิ่งแก่เกลี้ยง ดอกช่อ ดอกสีขาวหรืออมเหลือง มีกลิ่นหอม ฝักเป็นแท่งกลม พบในอินเดีย เนปาล ในไทยพบในภาคเหนือ ภาคตะวันออกเฉียงเหนือ และภาคกลาง
ข่อยหนาม

ข่อยหนาม ชื่อวิทยาศาสตร์: "Streblus ilicfolius" อยู่ในวงศ์ Moraceae เป็นไม้พุ่มมีหนามยาว ใบเดี่ยว ใบหนาคล้ายแผ่นหนัง แข็ง ด้านบนสีเขียวแก่เป็นมัน เส้นใบด้านท้องใบนูนขึ้นชัดเจน ปลายใบมีติ่งหนามแหลม ดอกช่อ ผลฉ่ำน้ำ รากและเนื้อไม้มีฤทธิ์ขับปัสสาวะ ใบมีรสเมาเฝื่อน ตำกับข้าวสาร คั้นน้ำแก้พิษยาเบื่อเมา
ทะเลสาบโมโตซุ

ทะเลสาบโมโตซุ (; โรมาจิ: "Motosu-ko"; : โมโตซุ-โกะ) เป็นทะเลสาบที่อยู่ทางทิศตะวันตกมากที่สุดในบรรรดาทะเลสาบฟูจิทั้งห้า ตั้งอยู่ทางทิศใต้ของจังหวัดยามานาชิ ใกล้กับภูเขาไฟฟูจิ ทะเลสาบโมโตซุถือเป็นทะเลสาบที่ใหญ่เป็นอันดับสามและมีความลึกที่สุดในบรรดาทะเลสาบฟูจิทั้งห้า ส่วนที่ลึกที่สุดลึกกว่า 121.6 เมตร ซึ่งทำให้ทะเลสาบแห่งนี้เป็นทะเลสาบที่ลึกเป็นอันดับเก้าของประเทศญี่ปุ่น
โดยรอบทะเลสาบเป็นที่ตั้งของโรงแรมและรีสอร์ทมากมาย และยังมีกิจกรรมล่องเรือ ตั้งแคมป์ และสันทนาการอื่นๆอีกคอยให้บริการ นอกจากนี้ ในทะเลสาบแห่งนี้ยังมีปลาเทราต์สายรุ้งและปลาเทราต์สีน้ำตาลอาศัยอยู่ ซึ่งมีการนำมาปล่อยแพร่พันธุ์ตั้งแต่ยุคเมจิ ซึ่งเป็นหนึ่งในเมนูอาหารนิยมของบริเวณนี้